നിയമവ്യവസ്ഥയിലെ അപര്യാപ്തതകള് ചൂണ്ടിക്കാട്ടി സുപ്രീംകോടതി ചീഫ് ജസ്റ്റീസ് എന്.വി. രമണ ന്യൂഡല്ഹി: കേന്ദ്ര നിയമമന്ത്രിയുടെ മുന്നില് രാജ്യത്തെ നിയമവ്യവസ്ഥയിലെ അപര്യാപ്തതകള് ചൂണ്ടിക്കാട്ടി സുപ്രീംകോടതി ചീഫ് ജസ്റ്റീസ് എന്.വി. രമണ. പാര്ലമെന്റിന്റെ ശീതകാല സമ്മേളനത്തില് അദ്ദേഹം നിയമമന്ത്രി കിരണ് റിജിജുവിനോട് നാഷണല് ജുഡീഷല് ഇന്ഫ്രാസ്ട്രക്ചര് അഥോറിറ്റി സ്ഥാപിക്കുന്നതിനുള്ള നിര്ദേശം ഉന്നയിച്ചു. ഇന്ത്യയിലെ കോടതികള് ഇപ്പോഴും അടിസ്ഥാന സൗകര്യങ്ങള് കുറവാണെന്നും, രാജ്യത്തെ കോടതി സമുച്ചയങ്ങളില് അഞ്ച് ശതമാനത്തില് മാത്രമേ മതിയായ മെഡിക്കല് സൗകര്യങ്ങള് ഉള്ളൂ എന്നും അദ്ദേഹം വെളിപ്പെടുത്തി. കൂടാതെ 26 കോടതികളിലും വനിതകള്ക്കുള്ള ശുചിമുറികള് ഇല്ലെന്നും, 16 കോടതികളില് പുരുഷന്മാര്ക്കു ശുചിമുറികളുമില്ലെന്നും, 46 കോടതിസമുച്ചയങ്ങളില് ശുദ്ധജല സൗകര്യവുല്ലെന്നും ചീഫ് ജസ്റ്റീസ് ചൂണ്ടി ക്കാട്ടി. ഇതിനൊക്കെ പരിഹാരമായുള്ള നടപടികള് മന്ത്രിയുടെ ഭാഗത്തുനിന്ന് ഉണ്ടാകുമെന്നാണ് പ്രതീക്ഷയെന്നും ചീഫ് ജസ്റ്റീസ് പറഞ്ഞു.